**TIRGUS IZPĒTES NOTEIKUMI**

*suvenīru izgatavošanai Baltu kultūrvēsturiskā mantojuma popularizēšanai*

Rīgā, 2021. gada 10. martā

1. **TIRGUS IZPĒTES VEICĒJS**

|  |  |
| --- | --- |
| Pasūtītājs | Kurzemes plānošanas reģions |
| Juridiskā adrese | Avotu iela 12, Saldus, Saldus novads, LV-3801 |
| Reģistrācijas Nr. | 90002183562 |
| Kontakti | Birojs: Valguma iela 4a, Rīga, LV-1048 |
| Kontaktpersona | Alise Lūse, tālr. 26567874,  e-pasts: alise.luse@kurzemesregions.lv |

1. **PAKALPOJUMS**
   1. Iepirkuma priekšmets ir suvenīru izgatavošana Baltu kultūrvēsturiskā mantojuma popularizēšanai saskaņā ar tehnisko specifikāciju projekta Nr. LLI-447 “Starptautiskā kultūras tūrisma maršruta “Baltu ceļš” atpazīstamības veicināšana” (Izzini Baltus) īstenošanas laikā (turpmāk – Iepirkuma priekšmets).
   2. Iepirkuma priekšmets ir aprakstīts tirgus izpētes noteikumu (turpmāk – noteikumi) 1.pielikumā „Tehniskā specifikācija”.
   3. Iepirkuma priekšmets tiek finansēts no INTERREG V-A Latvijas - Lietuvas pārrobežu sadarbības programmas 2014.-2020. gadam līdzfinansētā projekta Nr. LLI-447 “Starptautiskā kultūras tūrisma maršruta “Baltu ceļš” atpazīstamības veicināšana” (Izzini Baltus).
   4. Pakalpojuma sniegšanas termiņš: atbilstoši noteikumu 1. pielikumā norādītajam.
2. **PIEDĀVĀJUMA IZVĒLES KRITĒRIJS**

Piedāvājuma izvēles kritērijs ir saimnieciski izdevīgākais piedāvājums.

1. **PIEDĀVĀJUMA IESNIEGŠANAS NOTEIKUMI**

Piedāvājums iesniedzams līdz **2021. gada 19. martam,** nosūtot aizpildītu pieteikuma formu (2. pielikums) un piedāvājumu uz e-pastu: [alise.luse@kurzemesregions.lv](mailto:alise.luse@kurzemesregions.lv).

**5. PIEDĀVĀJUMA IZVĒRTĒŠANA, LĒMUMA PIEŅEMŠANA UN IEPIRKUMA LĪGUMA SLĒGŠANA**

**5.1. Piedāvājuma izvērtēšanas pamatnoteikumi**

* + 1. Pēc piedāvājumu iesniegšanas termiņa beigām notiks piedāvājumu izskatīšana un izvērtēšana.
    2. Tirgus izpētes veicējam, pēc piedāvājumu saņemšanas, ir tiesības veikt sarunas ar pretendentiem par piedāvājumu uzlabošanu un iepirkuma līguma noteikumiem.
    3. Tirgus izpētes veicējam jebkurā brīdī līdz galīgā lēmuma pieņemšanai par tirgus izpētes rezultātiem ir tiesības uzaicināt citus pretendentus iesniegt piedāvājumus, kā arī uzaicināt viņus uz sarunām.
    4. Tirgus izpētes veicējam ir tiesības sarunas veikt tikai ar tiem pretendentiem, kuru iesniegtie piedāvājumi ir potenciāli visizdevīgākie. Tirgus izpētes veicējs ir tiesīgs uzsākt sarunas arī ar pretendentu, ar kuru iepriekš sarunas netika veiktas.
    5. Tirgus izpētes veicējs lūdz pretendentus, ar kuriem notikušas sarunas, apstiprināt savu gala piedāvājumu, ja uzskata, ka ir iegūts tā vajadzībām atbilstošs piedāvājums.
    6. No iesniegtajiem piedāvājumiem tiks izvēlēts saimnieciski visizdevīgākais piedāvājums. Tirgus izpētes veicējs izvēlas darba uzdevumam atbilstošāko piedāvājumu ar zemāko cenu.
    7. Tirgus izpētes veicējam ir tiesības pārtraukt tirgus izpēti, ja piedāvātā cena pārsniedz tirgus izpētes veicēja budžeta iespējas vai ja nav iespējams saņemt Tirgus izpētes veicējam vajadzībām atbilstošu piedāvājumu.
    8. Ja pretendents, kurš ir iesniedzis noteikumu prasībām atbilstošu piedāvājumu, ir atzīts par uzvarētāju tirgus izpētē, nenoslēdz iepirkuma līgumu, Tirgus izpētes veicējam ir tiesības izvēlēties nākamo piedāvājumu ar zemāko cenu.

**5.2. Tirgus izpētes rezultātu paziņošana**

Triju darbdienu laikā pēc tirgus izpētes rezultātu apstiprināšanas, Tirgus izpētes veicējs informē visus pretendentus par tirgus izpētes rezultātiem.

**5.3. Iepirkuma līguma slēgšana**

Pasūtītājs slēdz iepirkuma līgumu ar pretendentu, pamatojoties uz Tehnisko specifikāciju, pretendenta iesniegto piedāvājumu, saskaņā ar šādiem noteikumiem, ja Tirgus izpētes veicējs un pretendents sarunās nav vienojušies par citiem noteikumiem:

* + 1. Piedāvātā pakalpojuma cena bez pievienotās vērtības nodokļa ir nemainīga visā iepirkuma līguma darbības laikā;
    2. Pasūtītāji norēķinās ar izpildītāju 15 dienu laikā no rēķina izrakstīšanas un pieņemšanas – nodošanas akta parakstīšanas dienas;
    3. Pasūtītājam ir tiesības samazināt izpildītājam veicamo maksājumu par pakalpojuma sniegšanu, ja pakalpojums nav bijis nodrošināts atbilstoši Tehniskajai specifikācijai. Pieņemšanas un nodošanas aktā tiek fiksētas atkāpes no Tehniskajā specifikācijā noteiktajām prasībām. Izmaksas tiek aprēķinātas, veicot attiecīgo pakalpojumu sniedzēju cenu aptauju, vai pieaicina nozares lietpratēju, kas var noteikt izmaksu apmēru. Izpildītājs var izteikt iebildumus pret izmaksu apmēru, bet, ja Puses nevar vienoties pasūtītāju noteiktā termiņā par izmaksu apmēru, pasūtītājiem ir tiesības nepieņemt attiecīgos pakalpojumus un neveikt to apmaksu.
    4. Iepirkuma līguma slēgšanas laiks tiks noteikts, pretendentam un Tirgus izpētes veicējam vienojoties.
    5. Tirgus izpētes veicējam ir tiesības slēgt līgumu tikai par daļu no kopējā darba apjoma.

1. pielikums

**TEHNISKĀ SPECIFIKĀCIJA**

**VISPĀRĒJS APRAKSTS**

Projekta “Izzini Baltus” mērķis ir palielināt apmeklētāju skaitu  Latvijas un Lietuvas pierobežas reģionos, attīstot izveidoto pārrobežu kultūras maršrutu “Baltu ceļš”. Detalizēta informācija par projektu pieejama saitē: <https://www.kurzemesregions.lv/projekti/turisms/izzini-baltus/>

Suvenīru izgatavošana nepieciešama Kurzemes plānošanas reģiona 2021.g. jūnijā – augustā organizējamās Baltu ceļošanas akcijas ietvaros, lai nodrošinātu balvas akcijas dalībniekiem.

Detalizēts pakalpojuma apraksts iekļauts darba uzdevumā.

**DARBA UZDEVUMS**

1. Suvenīru – kuršu aproces ar dažādu materiālu elementiem skices/dizaina izstrāde un izgatavošana saskaņā ar zemāk aprakstīto koncepciju aproces izgatavošanai.
2. Pakalpojums izpildāms vairākos etapos, ar gala termiņu pamata aproces izgatavošanai 24.05.2021. un gala termiņu pamata aproces papildu elementu izgatavošanai 16.08.2021. (papildu elementi izgatavojami tā, lai nodrošinātu balvu izsniegšanu Baltu ceļošanas akcijas dalībniekiem katru nedēļu).
3. Suvenīriem jānodrošinoa vismaz 1 gada garantijas termiņš.

**Koncepcija kuršu aproces izgatavošanai:**

Aproce izgatavojama kā pamata siksniņa/ķēdīte/riņķis/saite ar iespēju Baltu ceļošanas akcijas gaitā tai pievienot nelielus dažādu materiālu papildelementus – dzintara, koka, dzelzs, bronzas, krama, māla, ādas, akmens, sudraba, sveķu, dabīgās šķiedras utml. Baltu ceļošanas akcijas laikā (2021.g. jūnijs-augusts) katru nedēļu paredzētas balvas tās aktīvākajiem dalībniekiem, kā pirmo suvenīru pasniedzot pamata aproci, un turpmāk, pēc dalībnieku izvēles, dodot tiem iespēju katru nedēļu saņemt papildu elementus pievienošanai pamata aprocei. Papildu elementus plānots veidot tematiski, pēc iespējas ņemot par pamatu konkrētās ceļošanas akcijas nedēļas tēmu – piem., amatnieku centri – ādas piekariņš, kulinārais mantojums – māla piekariņš, pilskalni – bronzas piekariņš, akmeņi – akmens piekariņš utml. Plānotais papildu elementu skaits katrai aprocei: 5-6. Kopējais maksimāli plānotais izgatavojamo papildelementu skaits akcijas laikā pēc materiālu veida: 10, paredzot izgatavot 5-6 gab. katram materiālu veidam. Kopējais plānotais pamata izgatavojamo aproču skaits – 50.

Aproces dizaina izveidē pēc iespējas jāņem vērā seno kuršu rotaslietas un līdz 13.gadsimtam pieejamos un izmantojamos materiālus. Aprocei jāakcentē kuršu identitāte.

Kā viens no obligātajiem elementiem aprocē jāiestrādā Baltu ceļa vizuālās atpazīstamības simbols – zirgs ar jātnieku (attēlā zemāk), kas veidots stilizējot Pluņģes apkaimes Didvīču arheoloģiskajos izrakumos atrasto jātnieka formas misiņa piekariņu. Simbolu iespējams paredzēt kā piekariņu vai drukātu, piem., ādā.

Aprocei ieteicams regulējams garums un iespēja to valkāt kā sieviešu, tā vīriešu dzimuma pārstāvim. Aprocei jāparedz iesaiņojums ar Interreg Latvijas-Lietuvas pārrobežu sadarbības programmas logo.

Taču potenciālie meistari, kas ieinteresēti minētā pakalpojuma sniegšanā, pēc saviem ieskatiem var piedāvāt veidot vairākas aproces, kas dizainiski papildina viena otru, katram dzimumam specifiskas aproces, kā arī jebkuru citu atraktīvu risinājumu, kas pēc būtības iekļaujas vispārējā koncepcijā un atbilst Baltu ceļošanas akcijas mērķim.

Baltu ceļa vizuālās atpazīstamības simbola attēls



Aproces attēlojums informatīvi (iespējamie paraugi dizaina izstrādei):



1. pielikums

**PIETEIKUMS**

*suvenīru izgatavošanai Baltu kultūrvēsturiskā mantojuma popularizēšanai*

Pretendents: [[1]](#footnote-1)

|  |  |
| --- | --- |
| Nosaukums/Vārds, uzvārds[[2]](#footnote-2): |  |
| Reģistrācijas numurs/ personas kods[[3]](#footnote-3): |  |
| Juridiskā adrese/ deklarētā dzīvesvietas adrese[[4]](#footnote-4): |  |
| Telefona numurs: |  |
| E-pasts[[5]](#footnote-5): |  |

|  |  |
| --- | --- |
| Kontaktpersona : |  |
| Telefona numurs: |  |

Iesniedzot pieteikumu, pretendents piekrīt, ka Tirgus izpētes veicējs komunikācijai ar pretendentu izmantos šajā pieteikumā norādīto elektroniskā pasta adresi un telefona numuru. Pretendents apliecina, ka tam ir nepieciešamie speciālisti un resursi, lai kvalitatīvi veiktu darba uzdevumu.

**Pretendenta piedāvātā risinājuma apraksts** (norādot izmantojamos materiālus, to priekšrocības, izmērus, rasējumus vai foto, grafiskos zīmējumus, ja pieejami, u.c.):

|  |
| --- |
|  |

Pretendents pielikumā var iesniegt savu portfolio (darbu foto galeriju atbilstošā stila izvērtēšanai, norādot mājaslapas adresi vai iesūtot bildes digitāli paraugam).

**Pretendents var piedāvāt vairākus variantus/risinājumus, attiecīgi norādot varianta/risinājuma cenu.** **Pretendents var norādīt cenas nosacījumus, ja tādi ir, kā arī norādīt aptuveno cenu “no – līdz” robežās.**

**Cena (bez PVN):**

|  |
| --- |
|  |

**Pretendenta pārstāvis:**

|  |  |
| --- | --- |
| Vārds, Uzvārds |  |
| Ieņemamais amats |  |
| Vieta, datums |  |

1. Personu apvienība prasīto informāciju (nosaukumu, reģistrācijas Nr. utt.) aizpilda par katru personu apvienības dalībnieku, kopējot un aizpildot norādīto tabulu. [↑](#footnote-ref-1)
2. Ja pretendents ir fiziska persona vai pašnodarbināta persona [↑](#footnote-ref-2)
3. Ja pretendents ir fiziska persona. Ja pretendents ir pašnodarbināta persona, norāda pašnodarbinātas personas reģistrācijas numuru. [↑](#footnote-ref-3)
4. Ja pretendents ir fiziska persona vai pašnodarbināta persona [↑](#footnote-ref-4)
5. E-pasts saziņai ar Tirgus izpētes veicēju. [↑](#footnote-ref-5)